Observatorio Kleť

Observatorio Kleť (ĉeĥe Hvězdárna Kleť) estas astronomia observatorio en Ĉeĥio (Sudbohemia regiono), je altitudo de 1070 metroj, nord-oriente de la kulmino de la Kleť, ĉirkaŭ je 20 km sud-okcidente de la urbo České Budějovice. Ĝi estis konstruita en 1957 kaj dependas de la ĉeha Planetario kaj Observatorio de České Budějovice. Ĝi ĉefe laboras sur la projekto KLENOT (anglismo por KLEť Observatory Near Earth and Other unusual objects observations Team and Telescope, kiun oni povus traduki per: KLEť observado de Nekutimaj Objektoj kaj Terrenkontaj asteroidoj). La ĉeĥa astronomo Antonín Mrkos estis direktoro de la observatorio inter 1966 kaj 1991 kaj elde tie malkovris la asteroidon 2199 Kleť, kies nomo honoras la observatorion kaj la monton, sur kiu ĝi staras. Nune laboras en la Observatorio Kleť la geedzoj geastronomoj Jana Tichá kaj Miloš Tichý. Instrumentoj Du ĉefaj teleskopoj: teleskopo de 0,57 m de diametro (de 1993) teleskopo KLENOT de 1,06 m de diametro (de 2002). Malkovroj Multenombraj asteroidoj estis malkovritaj elde la Observatorio Kleť. Minor Planet Center atribuas al la observatorio mem 331 malkovrojn kaj 21 al la teleskopo KLENOT. Notoj kaj referencoj Vidu ankaŭ KLENOT Kategorio:Malkovrita de Observatorio Kleť Kategorio:Malkovrita en observatorio Kleť Eksteraj ligiloj (ĉeĥe)/angle/germane oficiala paĝaro de la observatorio